**MOKASA II JULAI 2018**

**KISWAHILI KARATASI 102/1 INSHA**

**MWONGOZO WA INSHA**

1. **Baada ya uchaguzi wa mwaka wa 2017, suala la mshikamano wa kitaifa limekuwa katika vinywa vya wananchi wengi nchini Kenya. Wewe kama mtetezi wa haki umepata fursa ya kumhoji Waziri wa Usalama wa Ndani kuhusu suala hili. Andika mahojiano yenu.**
* Hii ni insha ya kiuamilifu.
* Sura ya mahojiano izingatiwe. Mahojiano iwe na:
1. Kichwa/anwani ya mahojiano iandikwe kwa herufi kubwa na ipigiwe mstari.
2. Utangulizi utakaobainisha mhoji, mhojiwa na muktadha wa mahojiano.
3. Majina/vyeo vya mhoji na mhojiwa yaandikwe kwenye upande wa kushoto wa ukurasa.
4. Maudhui ya kujenga mada husika: namna ya kustawisha mshikamano wa kitaifa baada ya uchaguzi:
5. Kujiepusha na matamshi ya uchochezi .
6. Kutiwa mbaroni na kuchukuliwa hatua wale wote wanaotishia utangamano wa jamii mbalimbali.
7. Watu kutoka jamii/ mirengo ya kisiasa mbalimbali kushirikiana kuhimiza wananchi kuishi kama ndugu na dada.
8. Wanaoeneza ujumbe wa uchochezi katika mitandao ya kijamii wachukuliwe hatua na vyombo husika vya dola.
9. Watu wakubaliwe kuishi na kufanya biashara katika sehemu yoyote ya nchi bila kujali wanakotoka.
10. Shule ziwasajili wanafunzi kutoka sehemu mbalimbali za jamhuri ili waweze kutangamana katika shughuli zote.
11. Miradi ya maendeleo isambazwe katika kila sehemu ya nchi bila ubaguzi wowote.
12. Viongozi wa kidini waendelee kuhubiri matakwa ya dini mbalimbali ya kumpenda jirani unavyojipenda.
13. Watu wahimizwe kutembeleana katika maeneo yao mbalimbali.
14. Mitaala katika taasisi za elimu izingatie umoja wa kitaifa kama mojawapo ya maswala muhimu katika masomo.
15. Ndoa kati ya watu wa jamii mbalimbali zihimizwe.
16. Tamasha za watu wsa tamaduni mbalimbali ziandaliwe na kuhudhuriwa na watu wote.
17. **Eleza hatua zinazofaa kuchukuliwa na serikali ili kukabiliana na janga la mafuriko humu nchini.**

*Hii ni insha ya maelezo. Mtahiniwa atoe hoja komavu za namna ya kukabiliana na janga la mafuriko nchini. Hatua hizi zichukuliwe na serikali wala sio mashirika tofauti. Mtahiniwa azingatie nyakati ipasavyo. Ni hatua zinazofaa kuchukuliwa na serikali wala sio hatua zilizochukuliwa na serikali. Mtahiniwa ajadili angalau hoja nane komavu na zilizoelezwa kikamilifu.*

* Kuhamisha wananchi kutoka kwenye maeneo hatari na kupewa makao mapya kwingine.
* Serikali kujenga mabwawa ya kuhifadhia maji zaidi.
* Kuchimba mitaro na maduta ya kuelekeza maji mengi kwenye mito na maziwa.
* Serikali kupiga marufuku ukataji wa miti kiholela unaofanya ardhi kuwa tambarare.
* Kuhimiza upanzi wa miti na mimea mingine inayofunika ardhi na kufanikisha ufyonzaji wa maji.
* Kuzuia / kupiga marufuku kilimo kinachoendelezwa kandokando ya kingo za mito.
* Kutilia vizuizi / maduta ya kuzuia maji kuingia kwenye mabonde na kusababisha mafuriko.
1. **Mchuma janga hula na wa kwao.**

Hii ni insha ya methali

Chuma ni kufanya kazi na kupata faida / tungua matunda kutoka mtini.

Janga – balaa / baa / matata /shida/ hatari / taabu.

Ajitafutiaye shida huathirika na jamii / jamaa yake.

Mtahiniwa asimulie kisa / visa vitakavyoafikiana na methali.

Asipinge methali.

Ruwaza zifuatazo zinaweza kujitokeza;

* Mhusika kushiriki raha za kilimwengu, akaambukizwa magonjwa yasotibika, hatimaye anarejea nyumbani anakougua, mzigo wa kumtunza unakuwa kwa familia yake.
* Mhusika aliyekuwa akifanya kazi katika kampuni au shirika fulani, anacheketwa labda kutokana na uzembe au utovu wa maadili ya kikazi, anarejea nyumbani kwa familia yake; kule hana chochote hivyo basi anaishia kutegemea jamaa zake, huu unakuwa mzigo mkubwa kwa watu wake.
* Mtoto ambaye anatokea kuwa mhalifu,anafikishwa kortini na kutozwa faini kubwa. Hii inakuwa gharama kwa familia yake kwa vile ndio wanaotakiwa  kulipia.
* Mwanafunzi ambaye anakosa kuwajibika masomoni shuleni, anafeli mtihani, maisha ya halafu yanakuwa magumu kwa hivyo jamaa zake wanalazimika kuingilia kati ili kumuauni kwa mahitaji ya kila siku.
1. **Tunga kisa kinachoanza kwa maneno yafuatayo:**

**Maandamano hayo yalichacha. Kila mmoja wetu alikuwa akiimba wimbo wa “Haki yetu!” “Haki yetu!” Sote tulikuwa tumevumilia ya kutosha. Tulijua kuwa lazima tuipate hiyo haki leo …**

Hili ni swali la mdokezo. Mtahiniwa atunge kisa kitakachoanza kwa maneno aliyopewa na pia kuafikiana nayo. Kwa ujumla, kisa cha mwanafunzi kionyeshe yafuatayo:

* Kirejelee kikundi mahususi cha watu kama vile walimu, madaktari, wanafunzi, wananchi, walemavu, watoto, wanawake au wafanyakazi kiwandani na ambacho kimehiniwa haki yao.
* Kionyeshe jinsi kikundi hicho kilikuwa kimehiniwa haki yake.
* Kiweke wazi namna kikundi hicho kilikuwa kimevumilia dhuluma kwa muda mrefu.
* Kibainishe chanzo cha maandamano.
* Kiweke wazi namna waliipata haki waliyokuwa wakiipigania.
* Kisa kisumuliwe katika nafsi ya kwanza wingi, wakati uliopita. Atakayekosa kuzingatia nafsi ya kwanza wingi atakuwa amejitungia swali. Atuzwe D 02/20.